CELEX: 32013R0741
Language: lv
Date: 2013-07-30 00:00:00
Title: Komisijas Īstenošanas regula (ES) Nr. 741/2013 ( 2013. gada 30. jūlijs ), ar ko atver Savienības tarifa kvotas Kolumbijas izcelsmes lauksaimniecības produktiem un nodrošina šo kvotu pārvaldību

31.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 204/43
            
         KOMISIJAS ĪSTENOŠANAS REGULA (ES) Nr. 741/2013
   (2013. gada 30. jūlijs),
   ar ko atver Savienības tarifa kvotas Kolumbijas izcelsmes lauksaimniecības produktiem un nodrošina šo kvotu pārvaldību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2012. gada 31. maija Lēmumu 2012/735/ES par to, lai Savienības vārdā parakstītu un provizoriski piemērotu Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju un Peru, no otras puses (1), un jo īpaši tā 6. pantu,
   tā kā:
   
               (1)
            
            
               Ar Lēmumu 2012/735/ES Padome pilnvaroja Savienības vārdā parakstīt Tirdzniecības nolīgumu starp Eiropas Savienību un tās dalībvalstīm, no vienas puses, un Kolumbiju un Peru, no otras puses (turpmāk “nolīgums”). Saskaņā ar Lēmumu 2012/735/ES šo nolīgumu piemēro provizoriski, kamēr nav pabeigtas procedūras tā noslēgšanai. Nolīgumu provizoriski piemēro no 2013. gada 1. augusta.
            
         
               (2)
            
            
               Nolīguma I pielikuma 1. papildinājuma B iedaļas 1. apakšiedaļa attiecas uz ES puses tarifu atcelšanas grafiku Kolumbijas izcelsmes precēm. Vairākiem konkrētiem izstrādājumiem tas paredz piemērot tarifa kvotas. Tādēļ jāatver tarifa kvotas šādiem izstrādājumiem.
            
         
               (3)
            
            
               Tarifa kvotas būtu jāpārvalda Komisijai, ievērojot rindas kārtības principu saskaņā ar Komisijas 1993. gada 2. jūlija Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (2).
            
         
               (4)
            
            
               Lai izmantotu tarifa koncesijas, būtu jāuzrāda attiecīgs izcelsmes apliecinājums muitas dienestiem, kā paredzēts šajā nolīgumā.
            
         
               (5)
            
            
               I pielikumā Padomes 1987. gada 23. jūlija Regulai (EEK) Nr. 2658/87 par tarifu un statistikas nomenklatūru un kopējo muitas tarifu (3), kura grozīta ar Komisijas Īstenošanas regulu (ES) Nr. 927/2012 (4), ir iekļauti jauni KN kodi, kas ir atšķirīgi no tiem, kas minēti nolīgumā. Tāpēc jaunie kodi būtu jāatspoguļo šīs regulas pielikumā.
            
         
               (6)
            
            
               Tā kā nolīgumu piemēro no 2013. gada 1. augusta, šī regula būtu jāpiemēro no tās pašas dienas.
            
         
               (7)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Savienības tarifa kvotas ir atvērtas Kolumbijas izcelsmes precēm, kas uzskaitītas pielikumā.
   2. pants
   Muitas nodokļi, ko piemēro pielikumā uzskaitīto Kolumbijas izcelsmes preču importam Savienībā, ievērojot attiecīgās tarifa kvotas, kas minētas šīs regulas pielikumā, ir atcelti.
   3. pants
   Pielikumā minētās tarifa kvotas pārvalda Komisija saskaņā ar Regulas (EEK) Nr. 2454/93 308.a līdz 308.c pantu.
   4. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2013. gada 1. augusta.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 30. jūlijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 21.12.2012., 1. lpp.
   
      (2)  OV L 253, 11.10.1993., 1. lpp.
   
      (3)  OV L 256, 7.9.1987., 1. lpp.
   
      (4)  OV L 304, 31.10.2012., 1. lpp.
   
      PIELIKUMS
      Neatkarīgi no kombinētās nomenklatūras interpretācijas noteikumiem izstrādājumu apraksta formulējums uzskatāms vienīgi par informatīvu, preferenču sistēmas apjomu atbilstīgi šim pielikumam nosakot pēc tiem KN kodiem, kas ir spēkā šīs regulas pieņemšanas dienā.
      
                  Kārtas nr.
               
               
                  KN kods
               
               
                  Preču apraksts
               
               
                  Kvotas periods
               
               
                  Gada kvotas apjoms
                  (tīrsvars tonnās, ja nav norādīts citādi)
               
            
                  09.7230
               
               
                  0201 30
                  0202 30
               
               
                  Svaiga, dzesināta vai saldēta atkaulota liellopu gaļa
               
               
                  No 1.8.2013. līdz 31.12.2013.
               
               
                  2 334
               
            
                  No 1.1. līdz 31.12.2014. un katram periodam pēc tam no 1.1. līdz 31.12.
               
               
                  6 160 (1)
                  
               
            
                  09.7231
               
               
                  0711 51
               
               
                  Īslaicīgai glabāšanai iekonservētas Agaricus ģints sēnes, kas nav derīgas tūlītējai lietošanai pārtikā
               
               
                  No 1.8.2013. līdz 31.12.2013.
               
               
                  42
               
            
                  2003 10
               
               
                  
                     Agaricus sēnes, sagatavotas vai konservētas, bet ne etiķī vai etiķskābē
               
               
                  No 1.1. līdz 31.12.2014. un katram periodam pēc tam no 1.1. līdz 31.12.
               
               
                  105 (2)
                  
               
            
                  09.7232
               
               
                  2208 40 51
                  2208 40 99
               
               
                  Rums un citi alkoholiskie dzērieni, kas iegūti, destilējot raudzētus cukurniedru produktus, tarā ar tilpumu vairāk nekā 2 l
               
               
                  No 1.8.2013. līdz 31.12.2013.
               
               
                  625 hektolitri (tīrā spirta ekvivalents)
               
            
                  No 1.1. līdz 31.12.2014. un katram periodam pēc tam no 1.1. līdz 31.12.
               
               
                  1 600 hektolitri (tīrā spirta ekvivalents) (3)
                  
               
            
                  09.7233
               
               
                  0710 40
                  0711 90 30
                  2001 90 30
                  2004 90 10
                  2005 80
               
               
                  Cukurkukurūza
               
               
                  No 1.8.2013. līdz 31.12.2013.
               
               
                  84
               
            
                  2008 99 85
               
               
                  Kukurūza, izņemot cukurkukurūzu (Zea mays var. saccharata), citādi sagatavota vai konservēta, bez spirta un cukura piedevas
               
               
                  No 1.1. līdz 31.12.2014. un katram periodam pēc tam no 1.1. līdz 31.12.
               
               
                  210 (4)
                  
               
            
                  09.7234
               
               
                  0403 10
               
               
                  Jogurts
               
               
                  No 1.8.2013. līdz 31.12.2013.
               
               
                  42
               
            
                  No 1.1. līdz 31.12.2014. un katram periodam pēc tam no 1.1. līdz 31.12.
               
               
                  105 (2)
                  
               
            
                  09.7235
               
               
                  1701 13
                  1701 14
                  1701 91
                  1701 99
               
               
                  Niedru cukurs bez aromatizētāju vai krāsvielu piedevām; niedru vai biešu cukurs un ķīmiski tīra saharoze cietā stāvoklī, izņemot jēlcukuru bez aromatizētāju un krāsvielu piedevām
               
               
                  No 1.8.2013. līdz 31.12.2013.
               
               
                  25 834 (jēlcukura ekvivalents)
               
            
                  No 1.1. līdz 31.12.2014. un katram periodam pēc tam no 1.1. līdz 31.12.
               
               
                  63 860 (jēlcukura ekvivalents) (5)
                  
               
            
                  09.7236
               
               
                  ex 1704 90 99
               
               
                  Citādi cukura konditorejas izstrādājumi, kas nesatur kakao, bet satur 70 % no svara vai vairāk saharozes
               
               
                  No 1.8.2013. līdz 31.12.2013.
               
               
                  8 334
               
            
                  1806 10 30
                  1806 10 90
               
               
                  Kakao pulveris, kas satur 65 % no svara vai vairāk saharozes vai izoglikozes, kas izteikta kā saharoze
               
               
                  No 1.1. līdz 31.12.2014. un katram periodam pēc tam no 1.1. līdz 31.12.
               
               
                  20 600 (6)
                  
               
            
                  ex 1806 20 95
               
               
                  Citādi izstrādājumi briketēs, plātnītēs vai tāfelītēs, kuru svars pārsniedz 2 kg, vai šķidrā, pastas, pulvera, granulu vai citā nefasētā veidā konteineros vai tiešajā iepakojumā ar tilpību lielāku par 2 kg, kas satur mazāk nekā 18 % kakao sviesta un 70 % no svara vai vairāk saharozes
               
               
                   
               
               
                   
               
            
                  ex 1901 90 99
               
               
                  Pārējie pārtikas izstrādājumi no miltiem, putraimiem, rupja maluma miltiem, cietes vai iesala ekstrakta, kas nesatur kakao vai pilnīgi attaukotā vielā satur mazāk par 40 % kakao un kas satur 70 % no svara vai vairāk saharozes
               
               
                   
               
               
                   
               
            
                  ex 2006 00 31
                  ex 2006 00 38
               
               
                  Augļi (izņemot tropu augļus un ingveru), dārzeņi, rieksti (izņemot tropu riekstus), augļu mizas un citādas augu daļas, konservētas cukurā (žāvētas, iecukurotas vai glazētas), kas satur 70 % no svara vai vairāk saharozes
               
               
                   
               
               
                   
               
            
                  ex 2007 91 10
                  ex 2007 99 20
                  ex 2007 99 31
                  ex 2007 99 33
                  ex 2007 99 35
                  ex 2007 99 39
               
               
                  Džemi, augļu želejas, marmelādes, augļu vai riekstu biezeņi un augļu vai riekstu pastas, termiski apstrādātas, kas satur 70 % no svara vai vairāk saharozes
               
               
                   
               
               
                   
               
            
                  ex 2009
               
               
                  Augļu sulas (izņemot tomātu sulu, tropu augļu sulas un tropu augļu sulu maisījumus) un dārzeņu sulas, kuru vērtība nepārsniedz EUR 30 par 100 kg tīrsvara, neraudzētas un bez spirta piedevas, kas satur 30 % no svara vai vairāk pievienotā cukura
               
               
                   
               
               
                   
               
            
                  ex 2101 12 98
                  ex 2101 20 98
               
               
                  Izstrādājumi uz kafijas, tējas vai mates bāzes, kas satur 70 % no svara vai vairāk saharozes
               
               
                   
               
               
                   
               
            
                  ex 2106 90 98
               
               
                  Citādi pārtikas izstrādājumi, kas nav minēti citur un kas satur 70 % no svara vai vairāk saharozes
               
               
                   
               
               
                   
               
            
                  ex 3302 10 29
               
               
                  Smaržvielu maisījumi un maisījumi, kuru pamatā ir viena vai vairākas no šīm vielām, ko izmanto dzērienu rūpniecībā un kas satur visus aromatizētājus, kuri raksturīgi dzērienam, ar faktisko spirta tilpumkoncentrāciju ne lielāku par 0,5 %, kuri satur 70 % no svara vai vairāk saharozes
               
               
                   
               
               
                   
               
            
                  09.7237
               
               
                  0402 99
               
               
                  Piens un krējums, kas satur pievienotu cukuru vai citu saldinātāju, kas nav pulverī, granulās vai citādā cietā veidā
               
               
                  No 1.8.2013. līdz 31.12.2013.
               
               
                  42
               
            
                  No 1.1. līdz 31.12.2014. un katram periodam pēc tam no 1.1. līdz 31.12.
               
               
                  105 (2)
                  
               
            
         (1)  Palielinoties par 560 tonnām katru gadu, sākot no 2015. gada.
      
         (2)  Palielinoties par 5 tonnām katru gadu, sākot no 2015. gada.
      
         (3)  Palielinoties par 100 hektolitriem (tīrā spirta ekvivalents) katru gadu, sākot no 2015. gada.
      
         (4)  Palielinoties par 10 tonnām katru gadu, sākot no 2015. gada.
      
         (5)  Palielinoties par 1 860 tonnām (jēlcukura ekvivalents) katru gadu, sākot no 2015. gada.
      
         (6)  Palielinoties par 600 tonnām katru gadu, sākot no 2015. gada.